**Ұстаздық - ұлы іс**

Талай күндер төккен термен өткен күн,  
Қуаныштың нәрі көктен сепкен күн.  
Талай жылдар тағылымы толысып,  
Еңбектен соң зейнет келіп жеткен күн.  
Еленді еңбек қуанышты бәріміз,  
Зейнет жаспен құлпырады сәніңіз.  
Жалынды жас кейпін әлі сақтапсыз,  
Қуанышқа ортақ кіші-кәріміз

«Ұстаздық - ұлы іс» деп кемеңгер жазушымыз М. Әуезов айтқандай, бұған лайық болу - үлкен абырой, басты борыш деп есептеймін. Мұғалім - мамандық болса, ұстаздық қасиет, табиғат дарытқан құдірет екен. Бойыңа қуат, жүрегіңе жарық жігер беріп өрге сүйрейтін де, жаныңа азық, өміріңе өзек боп төрге сүйрейтін де осы ұстаздық қасиет. Қазағымның, елім мен жерімнің және ана тілімнің мерейін өсіретін ұстаздық ұлағатты істе адал болу - абыройлы іс. Ұстаз – киелі мамандық. Адам тәрбиелеу, оған ғылыми негіздерінен мәлімет беру, баланы өмір сүруге үйрету – өте қиын шаруа. Мұғалім күн сайын ерлікке пара-пар жұмыс жасайды.

Мұғалім деген мамандық қызықты да қиын мамандықтардың бірі. Мұғалім балаларды тәрбиелейді, үйретеді, жеке тұлға болып өсіп-жетілуіне бар ынтасы мен жігерін салады. Табиғат құбылыстарының жаманы болмайтын сияқты, біз үшін де жаман оқушы жоқ. Әр бала өзінің қылығымен қызықты.

Осындай білімді де білікті ұстаз Уакаева Гүлнар Кадесқызы Жылымды негізгі мектебінде 20 жыл еңбек етуде.

Қазіргі оқыту үйретудің мазмұны да, сипаты да соған, орай амал - тәсілдері де күрделене түсті. Жаңа XXI ғасырға сай өзгеше қабілет - қасиетке ие ұрпақ қалыптасып келеді. Осыған орай ұстаздықтың мәні жаңа сипаттарға ие болуда. Демек, Гүлнар Қадесқызы білім мен өнердің жеке қиын саласына үйретуге өте мұқият бағыт ұстамы, білім - біліктің тармақтылығын жете үйретуді талап ететін ұстаз.Осы жылдар арасында облыс, аудан, аймақ , мектеп ішілік мадақтамалар мен мақтау қағаздарына ие болған білікті ұстаз. Осындай күрделі де қиын жауапкершілікті арқалаған ұстаз,Гүлнар Қадесқызы мамандығына қатысты үнемі білімін жетілдірумен, сабақ өткізу шеберлігін таңдаумен бірге педагогикалық - психологиялық өрісін өсіріп отырады . Аймақ, аудан, облыс көлемінде ұйымдастырылатын барлық семинарларға белсене қатысып, тәжірибе алмасып отыратын ұлағатты ұстаздардың бірі. Гүлнар Қадесқызы жаңашыл - үздіксіз ізденуші ұстаз.Кез - келген тосын сұраққа жауап беріп, кез - келген жағдаяттан шыға алатын білімді жан. Ізденіспен теориялық білімді кеңейтіп, методикалық әдіснаманы арттырудың тиімді жолын таба білетін ұстаз. Сол арқылы келешек ұрпақтың сапалы білім алуы қажеттілігін жадынан шығармай кәсіби мәдениеті жоғары санайтын ұстаздың бірі.

Ендеше «Ел келешегі - ұстаз қолында»- деген лепті тұжырымды баса айта отырып, өнімді шығармашылықты өрістету жолында өркениет шыңына ілгері, басу мақсатында Гүлнар Қадесқызы аямай еңбек еткен, сол еңбектің жемісін алдағы уақытта зейнеткерлік демалыста көреді деген ойдамын. Алдынан талай шәкірт тәрбиелеп ұшырған, білімді де білікті ұстаз. Алдағы уақытта немерелерімен ,отбасымен бақытты өмір кешуіне тілектеспін.

Жылымды негізгі мектебі

А.К.Сактаганова

